wannaphong/clean_thaiwikipedia huggingface dataset:
# พรพรรณ ฤกษ์อัตการ
พรพรรณ ฤกษ์อัตการ ชื่อเล่น หงษ์หยก เป็นนักแสดง, พิธีกรและนางงามชาวไทย ได้ฉายาว่าเป็น "เจ้าแม่รับเชิญ" เพราะบทละครส่วนใหญ่จะได้แต่บทรับเชิญ

 ประวัติ 
เริ่ม มิสทีนไทยแลนด์ ตั้งแต่อายุ 15 ปี ต่อมา เข้าประกวด นางสาวไทย ปี 2552 ที่สุด! ของ(ว่าที่)นางสาวไทย '52 มิสไทยแลนด์ไชนีสคอสมอส 2556 ได้รับรางวัล Miss TCCTV  และ มิสแกรนด์ไทยแลนด์ 2013 ได้รับรางวัล มิสบีอิ้งบอดี้ไลน์ พรพรรณ ฤกษ์อัตการ คว้ามิสบีอิ้งบอดี้ไลน์ มิสแกรนด์ไทยแลนด์ 2013 เล่นละครเรื่องแรก เรื่อง มาลีเริงระบำ โดยรับบทเป็น น้อยหน่า ก่อนเป็นที่รู้จักจากบท เดียร์ ในละคร สงครามนางงาม ประวัติ พรพรรณ ฤกษ์อัตการ

การศึกษา
 ระดับมัธยมศึกษา : โรงเรียนนครสวรรค์
 ระดับอุดมศึกษา : คณะการจัดการวิศวกรรม สถาบันเทคโนโลยีนานาชาติสิรินธร มหาวิทยาลัยธรรมศาสตร์ (SIIT,TU)

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ  2557  มาลีเริงระบำ  น้อยหน่า  ช่อง 3 2557-2558  สงครามนางงาม  ลลดา อาจวิชัยโย (เดียร์)  ช่องวัน 31  2558  จัดรัก วิวาห์ลวง  หงษ์หยก (รับเชิญ) ทอฝันกับมาวิน  ดาว (รับเชิญ) 2559  เพื่อเธอ  รัตน์ลดา ธนากิจ (รับเชิญ) กรุงเทพ..มหานครซ้อนรัก  เกล (รับเชิญ) เสน่หาข้ามเส้น  ฝน (รับเชิญ) ร่างใหม่..หัวใจเดิม  มณฑิกา (รับเชิญ) เราเกิดในรัชกาลที่ ๙ เดอะซีรีส์  ตอน รักแท้  สาวโรงงานชื่อจีจี้ 2560  ราชินีหมอลำ  บุษยา  ชีวิตเพื่อฆ่า หัวใจเพื่อเธอ  หงส์ (รับเชิญ) แสบเสน่หา  ลิลลี่ (รับเชิญ) ชายไม่จริง หญิงแท้  หงส์ (รับเชิญ) 2561  เมืองมายา Live  ตอน มายาเร้นรัก  หญิง  บางกอกนฤมิต  สิรดา (รับเชิญ) 2562  แก้วขนเหล็ก  จ่าตอง  สงครามนักปั้น 2  แพร (รับเชิญ) 2564  ดงพญาเย็น  นางพญาโป่งค่าง (รับเชิญ) เล่ห์ลวง  แคท (รับเชิญ) 2565  สร้อยสะบันงา  จำปา (รับเชิญ)  ช่อง 3 เอชดี เล่ห์ลุนตยา  ชบา  ช่อง 82567 วิมานสีทอง จันทร์จวง ช่องวัน 31 ลมเล่นไฟ  พลับพลึง/ลิลลี่ (รับเชิญ) ช่อง 3 เอชดีนางฟ้ากรรมกร  อุไร ช่องวัน 312568เพลงเงาดอกงิ้วช่องวัน31

 ซิทคอม/ซีรีส์ 
 ปี  เรื่อง  ตอน  บทบาท  ออกอากาศ 2558  นัดกับนัด   ตอน Good Bye   นุช (รับเชิญตอนอวสาน) เอ็มคอตเอชดี เป็นต่อ NEW SEASON  ตอน รถ ตด จูบ  บีบี (รับเชิญ)  ช่องวัน 31 2558–2559  บ้านนี้มีรัก  ตอน แค่คิดก็ผิดแล้วตอน Bad Valentine  หมอนุ่น (รับเชิญ) 2559  เสือ ชะนี เก้ง  ตอน เราและนาย  นาเดีย (รับเชิญ) 2560  สูตรรักชุลมุน  ตอน ไม่น่ารักเลยตอน อย่าโกรธกันนะดาร์ลิ้ง  แอน (รับเชิญ)

 ภาพยนตร์ 
 ปี  เรื่อง  รับบท  2557  The Room ห้องหลอกหลอน  น้อย

 ละครเวที 
 ปี  เรื่อง  รับบท 2556  ไฉไล  ไฉไล 

 พิธีกร 
 Life beats ออกอากาศทางช่อง จีเอ็มเอ็ม 25 ทุกวันอาทิตย์ เวลา 21.45 น.
# ริชาร์ด ลินเคลเตอร์
ริชาร์ด สจ๊วต ลินเคลเตอร์ (30 กรกฎาคม ค.ศ. 1960)According to the State of Texas. Texas Birth Index, 1903–1997. At Ancestry.com เป็นผู้กำกับภาพยนตร์และนักเขียนบทชาวอเมริกัน เป็นที่รู้จักในภาพยนตร์แนวคัมมิงออฟเอจ (coming of age) แบบตลก เรื่อง  Dazed and Confused (1993) ภาพยนตร์โรแมนติกดรามาไตรภาคเรื่อง Before Sunrise (1995),  Before Sunset (2004) และ Before Midnight (2013) และภาพยนตร์แอนิเมชันเทคนิคโรโตสโคป เรื่อง Waking Life (2001) ภาพยนตร์ดนตรีแนวตลกเรื่อง  School of Rock (2003), ภาพยนตร์แอนิเมชันเทคนิคโรโตสโคป เรื่อง  A Scanner Darkly (2006) และภาพยนตร์คัมมิงออฟเอจ แนวดรามาเรื่อง  Boyhood (2014) ที่ได้รับรางวัลลูกโลกทองคำสาขาผู้กำกับภาพยนตร์ยอดเยี่ยม และภาพยนตร์ยอดเยี่ยม ในปี ค.ศ. 2014

ภาพยนตร์ของเขาอย่างภาพยนตร์ไตรภาค Before และภาพยนตร์  Boyhood มักใช้ทีมนักแสดงเดิมและใช้เวลาการถ่ายทำอันยาวนานหลายปี
# เอ็ดวิน โรซาริโอ
เอ็ดวิน โรซาริโอ (Edwin Rosario) นักมวยสากลชาวปวยร์โตรีโก เกิดเมื่อ 15 มีนาคม พ.ศ. 2506 สถิติการชก 53 ครั้ง ชนะ 47 (น็อค 41) แพ้ 6
 ประวัติ 
โรซาริโอเริ่มชกมวยสากลอาชีพเมื่อ 3 มีนาคม พ.ศ. 2522 ชนะน็อค ฮอร์เก้ ออร์เตกา ยก 2 จากนั้น ขึ้นชกชนะรวดจนได้ครองแชมป์โลกรุ่นไลท์เวทของสภามวยโลกเมื่อ 1 พฤษภาคม พ.ศ. 2526 ชนะคะแนน โฮเซ่ หลุยส์ รามิเรซ ป้องกันตำแหน่งได้ 2 ครั้งก็เสียแชมป์คืนให้รามิเรซ โดยเป็นฝ่ายแพ้น็อคในยกที่ 4 เมื่อ 3 พฤศจิกายน พ.ศ. 2527 โรซาริโอขึ้นชิงแชมป์โลกรุ่นเดิมคืนเมื่อ 13 มิถุนายน พ.ศ. 2529 แต่เป็นฝ่ายแพ้คะแนน เฮกเตอร์ คามาโช ชิงแชมป์ไม่สำเร็จ จากนั้น เขาหันไปชิงแชมป์รุ่นเดียวกันนี้ของสมาคมมวยโลกเมื่อ 26 กันยายน พ.ศ. 2529 ชนะน็อค ลิฟวิงสโตน เบรมเบิล ยก 2 ได้แชมป์มาครอง แต่ป้องกันตำแหน่งได้แค่ครั้งเดียว ก็เสียแชมป์ไปเมื่อ 21 พฤศจิกายน พ.ศ. 2530 แพ้น็อค ฮูลิโอ ซีซาร์ ชาเวซ ยก 11 

หลังจากเสียแชมป์ โรซาริโอชิงแชมป์โลกรุ่นเดิมคืนได้สำเร็จเมื่อ 9 กรกฎาคม พ.ศ. 2532 โดยชิงแชมป์ที่ว่าง ชนะน็อค แอนโทนี โจนส์ ยก 6 แต่พอป้องกันแชมป์ครั้งแรกก็เสียแชมป์ แพ้น็อค ฮวน นาซาริโอ คู่ปรับเก่า ยก 6 เมื่อ 4 เมษายน พ.ศ. 2532 จากนั้น เขาได้เลื่อนรุ่นไปชิงแชมป์โลกรุ่นไลท์เวลเตอร์เวทของสมาคมมวยโลก เมื่อ 14 มิถุนายน พ.ศ. 2534 ชนะน็อค ลอเรตโต การ์ซา ยก 3 ได้แชมป์มาครอง แต่พอป้องกันแชมป์ครั้งแรกก็เสียแชมป์ไปอีกเมื่อ 10 เมษายน พ.ศ. 2535 แพ้น็อค อากิโนบุ ฮิรานากะ ยก 1 หลังจากเสียแชมป์ โรซาริโอไม่ได้ชิงแชมป์โลกอีก แต่ก็สามารถคว้าแชมป์ WBA Fedecentro รุ่นไลท์เวลเตอร์เวทมาครองได้เมื่อ 17 กรกฎาคม พ.ศ. 2540 ชนะคะแนน โรเจอร์ เบนิโต แล้วขึ้นชกอีกเพียง 2 ครั้ง หลังจากที่ชกชนะน็อค ฮาโรลด์ เบนเน็ต ยก 2 เมื่อ 25 กันยายน พ.ศ. 2540 โรซาริโอก็แขวนนวมไป
 เกียรติประวัติ 
 แชมป์โลกรุ่นไลท์เวท WBC
 ชิง 1 พฤษภาคม 2526 ชนะคะแนน โฮเซ่ หลุยส์ รามิเรซ
 ป้องกันแชมป์ครั้งที่ 1, 17 มีนาคม 2527 ชนะน็อค โรเบอร์โต อีลิซอนโด ยก 1
 ป้องกันแชมป์ครั้งที่ 2, 23 มิถุนายน 2527 ชนะคะแนน โฮเวิร์ด เดวิส จูเนียร์
 เสียแชมป์  3 พฤศจิกายน 2527 แพ้น็อคโฮเซ่ หลุยส์ รามิเรซ ยกที่ 4
 แชมป์โลกรุ่นไลท์เวท WBA
 ชิง 26 กันยายน 2529 ชนะน็อค ลิฟวิงสโตน เบรมเบิล ยก 2
 ป้องกันแชมป์ครั้งที่ 1, 11 สิงหาคม 2530 ชนะน็อค ฮวน นาซาริโอ ยก 8
 เสียแชมป์ 21 พฤศจิกายน 2530 แพ้น็อค ฮูลิโอ ซีซาร์ ชาเวซ ยก 11
 แชมป์โลกรุ่นไลท์เวท WBA
 ชิงแชมป์ที่ว่าง  9 กรกฎาคม 2532 ชนะน็อค แอนโทนี โจนส์ ยก 6 
 เสียแชมป์ แพ้น็อคฮวน นาซาริโอ ยก 6
 แชมป์โลกรุ่นไลท์เวลเตอร์เวท WBA
 ชิง  14 มิถุนายน 2534 ชนะน็อค ลอเรตโต การ์ซา ยก 3
 เสียแชมป์ 10 เมษายน 2535 แพ้น็อค อากิโนบุ ฮิรานากะ ยก 1 
 แชมป์ WBA Fedecentro รุ่นไลท์เวลเตอร์เวท
 17 กรกฎาคม 2540 ชนะคะแนน โรเจอร์ เบนิโต
 สละแชมป์ 
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นไลท์เวท WBC เมื่อ 13 มิถุนายน 2529 แพ้คะแนน เฮกเตอร์ คามาโช
 อ้างอิง 
 ฅนเหล็ก. ย้อนอดีตมวยดัง: เอ็ดวิน โรซาริโอ เปอร์โตริกันหมัดระเบิด. นิตยสารมวยโลก. ปีที่ 29 ฉบับที่ 1428 18-24 มกราคม พ.ศ. 2555.หน้า 52 – 53
 สถิติการชก boxrec.com
# เสือ 4 แคว
เสือ 4 แคว  เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2519 ที่สร้างและกำกับโดย พร ไพโรจน์ อดีตพระเอกชื่อดัง นำแสดงโดยสมบัติ เมทะนี, กรุง ศรีวิไล, นัยนา ชีวานันท์ และเกชา เปลี่ยนวิถี เข้าฉายครั้งแรกเมื่อวันที่ 11 กันยายน พ.ศ. 2519 ที่โรงภาพยนตร์เพชรรามาและเพชรเอ็มไพร์ ภาพยนตร์เรื่องนี้เป็นการพลิกบทบาทครั้งสำคัญของชนะ ศรีอุบล อดีตพระเอกชื่อดังในการมารับบทผู้ร้ายในบทของ เสือปิง และยังเป็นภาพยนตร์เรื่องแรกของอดีตนางเอกชื่อดังอย่างเรวดี ปัตตะพงษ์ในบท ดวงแก้ว

 เนื้อเรื่อง 
เสือ 4 แคว เรื่องราวของ เพลิง ปากน้ำโพ (กรุง ศรีวิไล) นักเลงใหญ่ที่หลบหนีการควบคุมตัวของเจ้าหน้าที่เรือนจำเพื่อไปขึ้นศาลหลังจากที่พรรคพวกของเพลิงบุกมาชิงตัว เพื่อไปสะสางบัญชีแค้นกับ พ่อเลี้ยงดวงตะวัน (เกชา เปลี่ยนวิถี) ที่หักหลังเรื่องยาเสพติดจนเพลิงต้องติดคุก แถมยังจับ วาริน (นัยนา ชีวานันท์) น้องสาวของเพลิงไปขังไว้เป็นตัวประกัน แต่เพลิงจำเป็นต้องพา ชาติ เจ้าพระยา (สมบัติ เมทะนี) คู่อริในคุกไปด้วยเพราะถูกล็อคกุญแจมือติดกัน ก่อนที่พวกเขาจะใช้รถไฟตัดกุญแจมือจนขาด แล้วแยกย้ายกันไป

พ่อเลี้ยงดวงตะวันจึงตามตัวมือปืนฝีมือดี 4 คนเจ้าของสมญา เสือ 4 แคว พร้อมด้วยลูกสมุนอันประกอบด้วย เสือปิง (ชนะ ศรีอุบล), เสือวัง (พิภพ ภู่ภิญโญ), เสือยม (โดม สิงห์โมฬี) และ เสือน่าน (ดามพ์ ดัสกร) มาเพื่อจัดการกับเพลิงแลกกับเงินรางวัล 1 ล้านบาทหากใครฆ่าเพลิงได้ ขณะเดียวกัน ชาติหลังจากแยกกับเพลิงก็ได้เข้ามาทำงานเป็นมือปืนให้กับพ่อเลี้ยง จนไปมีเรื่องกระทบกระทั่งกับกลุ่มเสือ 4 แคว

ทางด้าน ดวงแก้ว (เรวดี ปัตตะพงษ์) น้องสาวของพ่อเลี้ยงและเป็นคนรักของเพลิงก็คอยส่งข่าวให้เพลิงทราบ ฝ่ายชาติก็แอบสืบจนได้รู้ถึงที่คุมขังของวาริน รวมถึงได้รู้ว่าพ่อเลี้ยงเป็นพ่อค้ายาเสพติด โดยได้รับความช่วยเหลือจาก จอย (อัมรัตน์ ขัตติยา) สายของตำรวจที่ยอมพลีกายเป็นเมียของพ่อเลี้ยง แต่ไม่นานชาติก็ถูกพ่อเลี้ยงจับได้และนำตัวไปมัดพาดไว้บนรางรถไฟ แต่จอยก็ไปบอกเพลิงให้มาช่วยชาติไว้จนรอดตาย

ไม่นาน ชาติ หรือแท้จริงแล้วคือ พันตำรวจตรีชูชาติ พิฆาตทรชน พร้อมด้วยเพลิงและกำลังตำรวจได้บุกเข้าไปทลายรังของพ่อเลี้ยงดวงตะวัน จัดการพ่อเลี้ยง ลูกสมุน และเหล่าเสือ 4 แควได้สำเร็จ

 ตัวละครและนักแสดง 
 นักแสดงหลัก ตัวละคร  นักแสดง ชาติ เจ้าพระยา/พันตำรวจตรี ชูชาติ พิฆาตทรชน สมบัติ เมทะนี เพลิง ปากน้ำโพ กรุง ศรีวิไล พ่อเลี้ยงดวงตะวัน เกชา เปลี่ยนวิถี วาริน นัยนา ชีวานันท์ ดวงแก้ว เรวดี ปัตตะพงษ์ เสือปิง ชนะ ศรีอุบล เสือวัง พิภพ ภู่ภิญโญ เสือยม โดม สิงห์โมฬี เสือน่าน ดามพ์ ดัสกร นักแสดงสมทบ จอย อัมรัตน์ ขัตติยา
# กองทัพต่อต้านราฮานเวน
กองทัพต่อต้านราฮานเวน เป็นกลุ่มกบฏในภูมิภาคตะวันตกเฉียงใต้ของโซมาเลีย เริ่มปรากฎในช่วงสงครามกลางเมืองโซมาเลีย มีเป้าหมายหลักคือการก่อตั้งรัฐเอกราชแห่งโซมาเลียตะวันตกเฉียงใต้ ปัจจุบันมีผู้นำคือ ฮัสซัน มูฮัมหมัด นูร์ ชาติกาดูด ปัจจุบันกลุ่มนี้อยู่ภายใต้อำนาจของรัฐบาลกลางเปลี่ยนผ่าน
# พันธมิตรเพื่อการปลดปล่อยแห่งโซมาเลีย
พันธมิตรเพื่อการปลดปล่อยแห่งโซมาเลีย เป็นองค์กรอิสลามในจะงอยแอฟริกา ก่อตั้งขึ้นในเดือนกันยายน ค.ศ. 2007 โดยสมาชิกของสหภาพศาลอิสลามและผู้นำฝ่ายค้านโซมาเลียพบปะกันในกรุงแอสมารา ซึ่งเป็นเมืองหลวงของประเทศเอริเทรีย และพร้อมใจกันที่จะต่อต้านประเทศโซมาเลียของรัฐบาลกลางเปลี่ยนผ่าน แต่หลังจากนั้นกลุ่มได้เจรจาสันติภาพกันรัฐบาลโซมาเลียและยุติบทบาทลง
# ทางหลวงแผ่นดินหมายเลข 228
ทางหลวงแผ่นดินหมายเลข 228 สายชุมแพ–หนองบัวลำภู เป็นทางหลวงแผ่นดินแนวเหนือ-ใต้ มีจุดเริ่มต้นตรงแยกทางหลวงแผ่นดินหมายเลข 12 ตัดผ่าน อำเภอสีชมพู เข้าเขตจังหวัดหนองบัวลำภู ผ่านอำเภอศรีบุญเรือง แล้วบรรจบในทางแยกหนองบัวลำภู กับทางหลวงแผ่นดินหมายเลข 210 รวมระยะทางทั้งสิ้นประมาณ 87.884 กิโลเมตร

 แหล่งข้อมูลอื่น 
 ระบบสารสนเทศโครงข่ายทางหลวง 

228
3-228
228
228
# การเลือกตั้งประธานาธิบดีโซมาเลีย ค.ศ. 2012
การเลือกตั้งประธานาธิบดีโซมาเลีย ค.ศ. 2012 เกิดขึ้นในวันที่ 10 กันยายน พ.ศ. 2555 รัฐสภากลางที่ได้รับการแต่งตั้งใหม่ได้เลือกตั้ง ฮัสซัน ชีค โมฮามุด เป็นประธานาธิบดีคนแรกของโซมาเลียตั้งแต่มีการสลายตัวของรัฐบาลกลางเปลี่ยนผ่าน ก่อนหน้านี้ได้มีการกำหนดการเลือกตั้งไว้ในวันที่ 20 สิงหาคม ซึ่งเป็นวันเดียวกับที่รัฐบาลกลางเปลี่ยนผ่านหมดวาระ แต่ถูกกำหมดวันเลือกตั้งใหม่ในวันต่อมา
# สะวันนา
สะวันนา  เป็นระบบนิเวศทุ่งหญ้าที่มีลักษณะไม้ต้นมีที่ว่างกว้างจนร่มไม้ไม่ปิด เป็นทุ่งหญ้าในเขตอบอุ่น  ร่มไม้เปิดทำให้แสงถึงพื้นเพียงพอเพื่อสนับสนุนชั้นไม้ล้มลุกซึ่งประกอบด้วยหญ้าเป็นหลักAnderson, Roger A., Fralish, James S. and Baskin, Jerry M. editors.1999. Savannas, Barrens, and Rock Outcrop Plant Communities of North America. Cambridge University Press.McPherson, G. R. (1997). Ecology and management of North American  Savannas. Tucson, AZ: University of Arizona Press.
# พรรคดวงอาทิตย์แห่งชาติ
พรรคดวงอาทิตย์แห่งชาติ (National Sun Party; ภาษาอินโดนีเซีย: Partai Matahari Bangsa) เป็นพรรคการเมืองในอินโดนีเซีย เข้าร่วมในการเลือกตั้ง พ.ศ. 2552Profil Partai Politik (Profile of Political Parties), Kompas newspaper 14 July 2008 pp. 38-39 พรรคนี้ก่อตั้งโดยนักกิจกรรมจากพรรคอาณัติแห่งชาติที่ถูกปิดกั้นจากสมาชิกที่มีอายุมากกว่า พรรคนี้ก่อตั้งโดยกลุ่มมูฮัมหมัดดิยะห์ ซึ่งคาดหวังว่าคนหนุ่มสาวจะเป็นผู้นำของอินโดนีเซียใน พ.ศ. 2557 แต่พรรคนี้ไม่ได้รับการเลือกตั้งIndonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seatsProfil Partai Politik (Profile of Political Parties), Kompas newspaper 14 July 2008 pp. 38-39Tempo magazine No. 0931/March 31-April 06, 2009, pp34-35
อ้างอิง
# ท่าอากาศยานอางูนิ
ท่าอากาศยานอางูนิ  เป็นท่าอากาศยานท้องถิ่น ตั้งอยู่บริเวณเมืองอางูนิ จังหวัดโอกินาวะ ประเทศญี่ปุ่น
# ข้าวเบอะ
ข้าวเบอะหรือตะพอเพาะ เป็นอาหารกะเหรี่ยงที่มีชื่อเสียง นิยมทำเพื่อต้อนรับแขกผู้มาเยือน เป็นข้าวที่ต้มสุกเละ ใส่น้ำพริกแกง เนื้อสัตว์และผัก น้ำพริกแกงประกอบด้วยกะปิ กระเทียม เกลือ พริกกะเหรี่ยงแห้ง มะแขว่นแห้ง กลิ่นหอมที่เป็นเอกลักษณ์ของข้าวเบอะเกิดจากการต้มใบพอวอและมะแขว่น ชาวกะเหรี่ยงรับประทานอาหารชนิดนี้เป็นกับข้าว
# พรรคการต่อสู้อินโดนีเซียใหม่
พรรคอินโดนีเซียใหม่เพื่อการต่อสู้ (New Indonesia Party of Struggle; ภาษาอินโดนีเซีย: Partai Perjuangan Indonesia Baru) เป็นพรรคการเมืองในอินโดนีเซีย เมื่อก่อตั้งพรรคใช้ชื่อว่าพรรคพันธมิตรอินโดนีเซียใหม่ (ภาษาอินโดนีเซีย: Partai Perhimpunan Indonesia Baru) ผู้ก่อตั้งพรรคคือ ดร. ชะห์รีร นักเศรษฐศาสตร์ เป้าหมายของพรรคคือนักศึกษา และชนชั้นกลาง ในสุนทรพจน์เมื่อ 23 กันยายน พ.ศ. 2545 ชะห์รีรกล่าวว่าเขาต้องการตั้งพรรคการเมืองเพราะไม่พอใจกับสถานการณ์ทางการเมืองที่เต็มไปด้วยการฉ้อราษฎร์บังหลวงPartai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009 Kompas (1999) ISBN 979-709-121-X  pp148-150

ในการเลือกตั้ง พ.ศ. 2547 พรรคได้คะแนน 0.6% และไม่ได้รับเลือก พรรคจึงเปลี่ยนชื่อใหม่เป็นพรรคอินโดนีเซียใหม่เพื่อการต่อสู้Profil Partai Politik (Profile of Political Parties), Kompas newspaper 14 July 2008 pp. 148-150 ดร. ชะห์รีรได้ลาออกจากหัวหน้าพรรคเพื่อเป็นที่ปรึกษาทางเศรษฐกิจของสุศีโล บัมบัง ยุดโดโยโนเมื่อ 11 เมษายน พ.ศ. 2550 ภรรยาของเขาคือ ดร. นูรมาลา การ์ตีนี ชะห์รีร  ขึ้นเป็นหัวหน้าพรรคแทน ดร. ชะห์รีรผู้ก่อตั้งพรรคเสียชีวิตเมื่อ 28 กรกฎาคม พ.ศ. 2551 ที่สิงคโปร์ พรรคเข้าร่วมในการเลือกตั้ง พ.ศ. 2552 และไม่ได้รับการเลือกตั้งIndonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seats
อ้างอิง
# ทางหลวงแผ่นดินหมายเลข 129
ทางหลวงแผ่นดินหมายเลข 129 หรือ ทางเลี่ยงเมืองแพร่ เป็นถนนแอสฟัลต์คอนกรีตขนาด 4 ช่องจราจรไป-กลับ เริ่มต้นแยกจากทางหลวงแผ่นดินหมายเลข 101 บริเวณทางแยกบ้านฝ้าย อำเภอเมืองแพร่ จังหวัดแพร่ สิ้นสุดที่ทางหลวงแผ่นดินหมายเลข 101 บริเวณแยกกอเปา  อำเภอเมืองแพร่ จังหวัดแพร่ ระยะทางรวม 10.418กิโลเมตร เดิมทางนี้เป็นส่วนหนึ่งของทางหลวงแผ่นดินหมายเลข 101 และทางนี้เป็นส่วนหนึ่งของทางหลวงเอเชียสาย 13

 รายชื่อทางแยก
# ทางหลวงแผ่นดินหมายเลข 125
ทางหลวงแผ่นดินหมายเลข 125 หรือ ทางเลี่ยงเมืองสุโขทัย เป็นถนนเลี่ยงอุทยานประวัติศาสตร์สุโขทัยและตัวเมืองสุโขทัย สายทางเริ่มต้นที่แยกก่อนเข้าอุทยานประวัติศาสตร์สุโขทัย และสิ้นสุดที่แยกก่อนเข้าสุโขทัยอำเภอกงไกรลาศ จังหวัดสุโขทัย มีระยะทางตลอดทั้งสายรวม 34.789 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 16 อีกด้วย เดิมทางนี้เป็นทางหลวงแผ่นดินหมายเลข 12

 รายชื่อทางแยก
# ทางหลวงแผ่นดินหมายเลข 122
ทางหลวงแผ่นดินหมายเลข 122 หรือ ทางเลี่ยงเมืองนครสวรรค์ด้านตะวันตก เป็นทางหลวงแผ่นดินในจังหวัดนครสวรรค์ สายทางเริ่มต้นที่ทางต่างระดับเข้าเมืองนครสวรรค์ ที่หลักกิโลเมตรที่ 331+810 ในเขตอำเภอเมืองนครสวรรค์ จังหวัดนครสวรรค์ และสิ้นสุดที่อำเภอเก้าเลี้ยว จังหวัดนครสวรรค์ มีระยะทางตลอดทั้งสายรวม 23.686 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 1 และทางหลวงเอเชียสาย 2 เฉพาะช่วงทางหลวงหมายเลข 1 หลักกิโลเมตรที่ 331.348 อีกด้วย

 รายชื่อทางแยก 

 โครงการในอนาคต 
สืบเนื่องจากการประชุมคณะรัฐมนตรีสัญจร เมื่อวันที่ 11-12 มิถุนายน พ.ศ. 2561 ที่จังหวัดนครสวรรค์ กรมทางหลวงได้มีโครงการก่อสร้าง ขยาย ปรับปรุง และเพิ่มประสิทธิภาพทางหลวงในเขต 4 จังหวัดภาคเหนือตอนล่าง ได้แก่ จังหวัดนครสวรรค์ จังหวัดพิจิตร จังหวัดกำแพงเพชร และจังหวัดอุทัยธานี จำนวนทั้งหมด 12 โครงการ ซึ่งหนึ่งในนั่นรวมไปถึง โครงการก่อสร้างทางหลวงแผ่นดินหมายเลข 122 (ทางเลี่ยงเมืองนครสวรรค์) ช่วงแยกทางหลวงแผ่นดินหมายเลข 1 - บรรจบทางหลวงแผ่นดินหมายเลข 3004 (ด้านทิศใต้) และช่วงแยกทางหลวงแผ่นดินหมายเลข 117 - บรรจบทางหลวงแผ่นดินหมายเลข 225 (ด้านทิศตะวันออก)
# รัฐสภากลางโซมาเลีย
รัฐสภากลางโซมาเลีย (often Baarlamaanka Federaalka Soomaaliya) เป็นรัฐสภาแห่งชาติของประเทศโซมาเลียที่ก่อตั้งในเดือนสิงหาคม พ.ศ. 2555 สภาตั้งอยู่ที่เมืองหลวงกรุงโมกาดิชู และเป็นระบบสองสภา ประกอบด้วยสภาสูงและสภาล่าง (สภาประชาชน)

ประธานรัฐสภา
เมื่อวันที่ 20 สิงหาคม พ.ศ. 2555 อดีตนายพลกองทัพโซมาเลีย มูเซ ฮัสซัน ชีค ซายิด อับดุลเลได้รับการแต่งตั้งเป็นประธานชั่วคราวและรักษาการประธานาธิบดี การออกเสียงลงคะแนนสำหรับประธานคนใหม่ของรัฐสภาเมื่อวันที่ 28 สิงหาคม พ.ศ. 2555 ทำให้อดีตรัฐมนตรีว่าการกระทรวงคมนาคมและอดีตรัฐมนตรีว่าการกระทรวงแรงงานและกีฬา โมฮัมเหม็ด ออสมาน จาวารี ได้รับเลือกตั้งเป็นประธานถาวร เจย์ลานี นูร์ อิการ์และมาฮัด อับดุลเล อาวัดได้ดำรงตำแหน่งรองประธานคนที่หนึ่งและรองประธานคนที่สองตามลำดับ

หน้าที่
รัฐสภากลางโซมาเลียเป็นองค์กรที่ทำหน้าที่นิติบัญญัติเป็นส่วนหนึ่งของรัฐบาล เช่นเดียวกับกับรัฐบาลกลางโซมาเลียที่ทำหน้าที่บริหาร

รัฐสภาจะเลือกตั้งประธานาธิบดี ประธานรัฐสภา และรองประธาน นอกจากนี้ยังมีอำนาจที่จะผ่านและยับยั้งกฎหมาย

องค์ประกอบ
รัฐสภากลางโซมาเลียเป็นระบบสองสภา ประกอบด้วยสภาสูงและสภาล่าง (สภาประชาชน)

สภาสูง
สภาสูงประกอบด้วยสมาชิกทั้งหมด 54 คน

สภาประชาชน
สภาประชาชนหรือสภาล่างประกอบด้วยสมาชิกทั้งหมด 275 คน

รัฐสภาเยาวชน
ในเดือนธันวาคม พ.ศ. 2557 รัฐสภาเยาวชนโซมาเลียได้ก่อตั้งขึ้นเป็นครั้งแรก ซึ่งประกอบด้วยสมาชิก 275 คน เป็นเยาวชนอายุระหว่าง 16 ถึง 30 ปี ที่ถูกคัดมาจากมหาวิทยาลัยในประเทศ สมาชิกได้รับมอบหมายเป็นหัวหอกของความคิดริเริ่มในการพัฒนาประเทศ
# แพนด้าฉินหลิ่ง
แพนด้าฉินหลิ่ง (; พินอิน: Qínlǐng dà xióngmāo) เป็นชนิดย่อยของแพนด้ายักษ์ (A. melanoleuca) ชนิดหนึ่ง 

แพนด้าฉินหลิ่ง ถูกค้นพบตั้งแต่ทศวรรษที่ 60 แต่ได้รับการยอมรับให้เป็นชนิดย่อยในปี ค.ศ. 2005Zhang, B et al. "Genetic Viability and Population History of the Giant Panda, Putting an End to the 'Evolutionary Dead End'?" Molecular Biology and Evolution. 24, 1801-1810 (2007). มีความแตกต่างจากแพนด้ายักษ์ทั่วไป (A. melanoleuca melanoleuca) คือ มีขนาดลำตัวเล็กกว่า มีกะโหลกเล็กกว่า และมีขนสีน้ำตาลอ่อน แต่มีฟันกรามขนาดใหญ่  อาศัยอยู่เฉพาะในเขตภูเขาสูง ในระดับความสูงประมาณ 1,300–3,000 เมตร (4,300–9,800 ฟุต)Hammond, Paula (2010). The Atlas of Endangered Animals: Wildlife Under Threat Around the World. Marshall Cavendish. p. 58. ISBN 0-7614-7872-8. ของเทือกเขาฉิ่นหลิง ในมณฑลส่านซี ทางภาคเหนือของจีน คาดว่ามีปริมาณแพนด้าฉินหลิ่งในธรรมชาติราว 200–300 ตัวQiu-Hong Wan, Hua Wu, and Sheng-Guo Fang. "A New Subspecies Of Giant Panda (Ailuropoda melanoleuca) From Shaanxi, China" Journal of Mammalogy. 86, 397-402 (2005).

แพนด้าฉินหลิ่ง ตัวแรกในที่เลี้ยงมีชื่อว่า ตันตัน (丹丹) เป็นแพนด้าเพศเมีย ถูกพบเมื่อปี ค.ศ. 1985 ถูกเลี้ยงไว้ในสวนสัตว์ซีอาน และได้ถูกจับคู่ผสมพันธุ์กับแพนด้ายักษ์ทั่วไป มีลูกออกมาทั้ังหมด 3 ตัว ทุกตัวมีขนสีปกติหมด ในปี ค.ศ. 2000 ตันตัน ได้ตายลงจากโรคมะเร็ง

โดยเชื่อว่าเหตุที่มีขนสีน้ำตาลอ่อนและมีลำตัวที่เล็กกว่าแพนด้ายักษ์ทั่วไป เนื่องจากผสมกันเองในสายเลือดใกล้ชิด ในพื้นที่จำกัด และอาจมีการเปลี่ยนแปลงได้อีกต่อไปในอนาคต
# โมฮัมเหม็ด อับดุลลาฮี โมฮัมเหม็ด
โมฮัมเหม็ด อับดุลลาฮี โมฮัมเหม็ด "ฟารมาโจ" (,) (เกิด 11 มีนาคม พ.ศ. 2505 ที่ โมกาดิชู ประเทศโซมาเลีย) เป็นนักการทูต ศาสตราจารย์ และนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียในช่วง พ.ศ. 2560 – 2565 นายกรัฐมนตรีโซมาเลียในช่วง พ.ศ. 2553 – 2554 เคยดำรงตำแหน่งเอกอัครราชทูตโซมาเลียประจำสหรัฐอเมริกาในช่วง พ.ศ. 2528 - พ.ศ. 2532 และเป็นผู้ก่อตั้งและเลขาธิการพรรคทาโย
# มูดีส์
มูดีส์อินเวสเตอส์เซอร์วิส  มักเรียกเป็น มูดีส์ เป็นธุรกิจจัดอันดับเครดิตพันธบัตรของบริษัทมูดีส์ เป็นสายธุรกิจแต่เดิมและชื่อเดิมของบริษัท มูดีส์อินเวสเตอส์เซอร์วิสจัดหาการวิจัยการเงินระหว่างประเทศเรื่องพันธบัตรที่ออกโดยหน่วยธุรกิจและรัฐบาล และจัดเป็นหนึ่งในสามสำนักจัดอันดับเครดิตบิ๊กธรี (Big Three) ร่วมกับสแตนดาร์ดแอนด์พัวส์และฟิชกรุ๊ป
# ชาดลิ้นจี่
thumb|กลุ่มของ Dactylopius coccus ตัวเมียที่เจริญบน Barlovento, La Palma, หมู่เกาะคานารี
right|thumb|ตาข่ายของชาวซาโปเทกบนต้น Opuntia ficus-indica ที่แมลงอินจีมาเกาะ
ชาดลิ้นจี่ (Carmine;  หรือ  หรือ crimson lake, cochineal, natural red 4,) หรือสีลิ้นจี่เป็นสีแดงธรรมชาติที่ใช้ทาปากในสมัยโบราณและงิ้วใช้แต่งหน้าให้เป็นสีแดง สูตรทางเคมีเป็นกรดคาร์มินิกที่เกิดสารเชิงซ้อนกับอะลูมิเนียม ได้จากแมลงอินจีเพศเมียที่มีตัวอ่อนอยู่ในท้อง  นำแมลงตัวเมียมาอบให้แห้ง จะได้เม็ดเล็กๆสีเงิน เมื่อนำมาบดจะได้สีแดง เรียกชาดลิ้นจี่ 
 อ้างอิง 

 ชยันต์ พิเชียรสุนทร และ วิเชียร จีรวงส์, 2556. คู่มือเภสัชกรรมแผนไทย เล่ม 4 เครื่องยาธาตุวัตถุ. พิมพ์ครั้งที่ 2. กรุงเทพฯ: อมรินทร์ อมรินทร์พริ้นติ้งแอนด์พับลิชชิ่ง, หน้า 43 – 45.
หมวดหมู่:สีย้อม
หมวดหมู่:สารประกอบโลหอินทรีย์ของอะลูมิเนียม
หมวดหมู่:สารประกอบโคออร์ดิเนชันของอะลูมิเนียม
หมวดหมู่:กรดคาร์บอกซิลิก
หมวดหมู่:ฟีนอล
หมวดหมู่:คีโทน
หมวดหมู่:ผลิตผลจากสัตว์
# พรรคทาโย
พรรคทาโย  เป็นพรรคการเมืองในประเทศโซมาเลีย ก่อตั้งขึ้นเมื่อตั้นปีพ.ศ. 2555 โดยโมฮัมเหม็ด อับดุลลาฮี โมฮัมเหม็ด อดีตนายกรัฐมนตรีโซมาเลีย ปัจจุบันพรรคทาโยมี มัรยัม กาซิมอดีตรัฐมนตรีว่าการกระทรวงกิจการสตรีในรัฐบาลของโมฮัมเหม็ด เป็นประธานพรรค โดยมีโมฮัมเหม็ด อับดุลลาฮี โมฮัมเหม็ด เป็นเลขาธิการพรรค
# ว่านมหาบัว
ว่านมหาบัว  อยู่ในวงศ์ Amaryllidaceae เป็นไม้ล้มลุก มีลำต้นและหัวใต้ดินแบบหัวหอม ใบเดี่ยวรูปหอก แผ่นใบหนา ดอกช่อ สีขาว มีกลิ่นหอมอ่อน ๆ ใช้เป็นไม้ประดับ
# ตานเสี้ยน
ตานเสี้ยน  เป็นไม้ยืนต้นขนาดเล็กในวงศ์ Sapotaceae แตกกิ่งจำนวนมาก กิ่งขนาดเล็กและเหนียว เป็นไม้ผลัดใบ ใบเดี่ยว ดอกช่อ สีขาวนวล กลิ่นหอม โคนกลีบดอกเชื่อมติดกันเป็นสองชั้น ชั้นละ 5 กลีบ ออกดอกเดือนธันวาคม – มกราคม ผลแก่เดือนมีนาคม – มิถุนายน พบในภาคกลางและภาคตะวันตกของไทย พบครั้งแรกในประเทศไทยเมื่อ 2 มกราคม พ.ศ. 2469 โดยหมอคาร์ ชาวไอริช ที่จังหวัดกาญจนบุรี ชื่อสปีชีส์ตั้งเป็นเกียรติแก่ประเทศไทย
# ดิสคัฟเวอรีเอเชีย
ดิสคัฟเวอรี เอเชีย  หรือเดิมเรียกว่า ดิสคัฟเวอรี เอชดี เวิลด์  เป็นช่องโทรทัศน์ผ่านระบบดาวเทียมและเคเบิลทีวีที่ออกอากาศในเอเชียแปซิฟิก ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจแพลทินัม และ โกลด์ เอชดีช่องที่ 155 และ 555 ในระบบดิจิตอลทั้งระบบเคเบิลใยแก้วและจานดาวเทียม โดยออกอากาศในระบบเสียง 2 ภาษา (ไทย-ซาวด์แทร็ค)

 รายการที่ออกอากาศ 
 Acopan Tepui
 Against the Elements
 American Loggers
 An Inside Look
 At Sea
 Baltic Coast
 Chasing Classics Cars
 Classic Autos: Paris Auction
 Disappeared
 Discovery Atlas
 Earth Diaries
 Faces of a Vanishing World
 Fantastic Festivals Of The World
 Fight Quest
 Fish Life
 Getaway to Africa
 Great Lodges... National Parks
 Green Paradise
 Hotels
 Unique Hotels and Restaurants
 I Have Seen the Earth Change
 King of Construction
 Laura McKenzie's Traveler
 Lost City in the Sky
 Mixer Season
 Mighty Ships
 Mysterious Journeys
 My Cypriot Kitchen
 Nature's Keepers
 On The Run
 Orangutan Island
 Prototype This!
 Really Big Things With Matt Rogers
 Rhythm & Blooms
 Sarah Palin's Alaska
 Star Racer
 Secret Creatures of Jao
 Splash of Color
 Stunt Stars
 Suggs' Italian Job
 Sunrise Earth
 The Greatest Auto Race On Earth
 The World From Above
 Three Sheets
 Ultimate Journeys
 Unusual World
 Water Life
 Weird Creatures
# อับดิวาฮิด อิลมี กอนเจห์
อับดิวาฮิด อิลมี กอนเจห์ (,) เป็นนักการเมืองชาวโซมาเลีย ตั้งแต่เดือนกันยายนถึงเดือนตุลาคมปี พ.ศ. 2553 เขาได้ทำหน้าที่รักษาการนายกรัฐมนตรีโซมาเลีย ซึ่งเขาได้ทำหน้าที่ต่อจากโอมาร์ อับดีราซิด อาลี ชาร์มาร์กีRulers – Prime Minister of Somalia – Abdiwahid Elmi GonjehSomali interim PM hails changes in gov't as "historic" ก่อนจะมีการแต่งตั้ง กอนเจห์ได้ดำรงตำแหน่งรองนายกรัฐมนตรีและรัฐมนตรีว่าการกระทรวงคมนาคม

ในกลางปีพ.ศ. 2555 กอนเจห์ได้ลงสมัครรับเลือกตั้งในการเลือกตั้งประธานาธิบดีโซมาเลีย ค.ศ. 2012
# ดีแม็กเอเชีย
ดีแม็กเอเชีย  คือช่องรายการโทรทัศน์สัญชาติสิงคโปร์ ที่ออกอากาศรายการประเภทสารคดี ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 565 ในระบบดิจิตอล

รายการ
 Airplane Repo
 Alaska: The Last Frontier
 American Chopper
 American Digger
 American Loggers
 American Muscle
 America's Worst Tattoos
 Around The World in 80 Ways
 Artifact or Fiction
 Backyard Oil
 #BikerLive
 Bounty Wars
 Car Chasers
 Car Crazy Central
 Car That Rocks with Brian Johnson
 Chasing Classic Cars
 Chop Shop: London Garage
 Chrome Underground
 Dallas Cars Sharks
 Desert Car Kings
 The Devils Ride
 Dukes of Haggle
 Extreme Car Hoarders
 FantomWorks
 Fat N' Furious: Rolling Thunder
 Fast N' Loud
 Fifth Gear
 The Fighters
 Flying Wild Alaska
 The Garage
 High Tech Rednecks
 Inside West Coast Customs
 Last Car Standing
 Mighty Planes
 Mighty Ships
 Machine Morphers
 The Motorbike Show
 Out of Control Drivers
 Outrageous 911
 Overhaulin'
 Porter Ridge
 Property Wars
 Railroad Alaska
 Restoration Garage
 Rods N' Wheels
 Smokin' Sundays
 Swamp Loggers
 Trick My What?
 Twist the Throttle
 Unique Whips Special Edition
 Warlock Rising
 What's in the Barn?
 Wheeler Dealers
 Wrecked
# ทีแอลซีเอเชีย
ทีแอลซีเอเชีย  คือช่องรายการโทรทัศน์ที่ออกอากาศรายการประเภทสารคดีที่มีเครือข่ายในเอเชียตะวันออกเฉียงใต้ แต่ก่อนรู้จักในชื่อดิสคัฟเวอรีทราเวลแอนด์ลีฟวิง โดยในประเทศไทยสามารถรับชมผ่าน ทรูวิชั่นส์ ช่องที่ 160 และ 566 ในระบบดิจิตอลความคมชัดสูง (สำหรับสมาชิกในระบบเคเบิ้ลใยแก้ว) และช่องที่ 566 ในระบบดิจิตอลความคมชัดมาตรฐาน (สำหรับสมาชิกในระบบจานดาวเทียม) เฉพาะสมาชิกตั้งแต่ แฮปปี้ แฟมิลี่ เอชดี แพ็กเกจ ขึ้นไป

รายการ
1,000 Places to See Before You Die
 Amazing Eats
 Anthony Bourdain: No Reservations
Anthony Bourdain: The Layover
 Around the World in 80 Plates
 Armando's Asian Twist
Bazaar
Cake Boss
Chic Eats
Fabulous Cakes
 Fun Asia
 Fun Taiwan
Fun Taiwan Challenge
 How To Cook Like Heston
Island Feast With Peter Kuruvita
Jamie's 15-Minute Meals
Jamie's 30 Minute Meals
 Kitchen Boss
Man v. Food Nation
Mission Menu
 My Big Fat American Gypsy Wedding
Now Boarding India
 The Originals with Emeril
 Project Accessory
 Samantha Brown: Passport To Latin America
 Take Home Chef
 The Flying Winemaker
 The World's Richest People
World's Weirdest Restaurants